કેટલાક સંજોગો અને શર્તોમાં અમે કહી શકીએ છીએ કે ઉભા થવું (ઇમામનું નામ આવે ત્યારે) જરૂરી છે. જેમ કે અગર કોઇ બેઠકમાં ઇમામ (અ.સ.)નું ‘કાએમ’લકબ અથવા બીજુ કોઇ લકબ લેવામાં આવે તે વખતે બધા જ હાજર રહેનાર એહતેરામ માટે ઉભા થઇ જાય અને આ સંજોગોમાં અગર કોઇ શખ્સ કોઇ વ્યાજબી કારણ વગર પોતાની જગ્યાએથી ઉભો ન થાય તો આ કાર્ય ઇમામે ઝમાના (અ.સ.) તરફ બેધ્યાનપણું સાબીત કરે છે અને તે ઇમામે ઝમાના (અ.સ.)ની તાઅઝીમ અને એહતેરામની વિરૂધ્ધ હશે.